**EELNÕU 2022/35**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| Noortevolikogu | X |
| Seeniorite Nõukoda | X |

**VILJANDI LINNAVOLIKOGU**

OTSUS

### 27. jaanuar 2022 nr

Viljandi linna arengustrateegia 2035+,

Viljandi linna arengukava aastateks 2022–2028 ja

Viljandi linna eelarvestrateegia aastateks 2022-2028

koostamise algatamine ning ajutise komisjoni moodustamine

Kohaliku omavalitsuse korralduse seaduse § 22 lõike 1 punkti 7, § 37 lõigete 1 ja 2, § 372 lõike 3, § 47 lõike 1, Viljandi linna põhimääruse § 11 lõike 1, Viljandi linna arengukava ja eelarvestrateegia koostamise, muutmise, menetlemise ja kinnitamise korra § 3 lõigete 1 ja 2 ning § 9 lõike 1 alusel Viljandi Linnavolikogu

**o t s u s t a b:**

1. Algatada Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 koostamine.

2. Moodustada ajutine komisjon Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 koostamise juhtimiseks.

3. Ajutise komisjoni tegutsemise tähtpäev on 31.12.2022.

4. Ajutise komisjoni ülesandeks on:

4.1. suunata ja juhtida juhtrühmana Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 koostamise protsessi;

4.2. koostada koostöös Viljandi Linnavolikogu komisjonide, Viljandi Linnavolikogu saadikurühmade, Viljandi Linnavalitsuse, Viljandi linna asutuste, äriühingute, mittetulundusühingute ja sihtasutuste ning vajalike kaasatavate ekspertide ja huvirühmadega Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 eelnõud;

4.3. viia koos Viljandi Linnavalitsusega läbi Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 eelnõude avalikustamine ja avalik arutelu;

4.4. esitada koos Viljandi Linnavalitsusega Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 eelnõud Viljandi Linnavolikogule kinnitamiseks.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Reet Alev, Marika Aaso

**Esitatud:**

**Esitaja:** Viljandi Linnavalitsus **Ettekandja: Madis Timpson**

**Lk arv:**

**Hääletamine:** poolthäälteenamus

Seletuskiri

**Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 koostamise algatamine ning ajutise komisjoni moodustamine**

1. Eelnõu eesmärk

Eelnõu eesmärk on algatada Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 koostamine ning moodustada ajutine komisjon nimetatud dokumentide koostamise juhtimiseks.

2. Õiguslikud alused

Kohaliku omavalitsuse korralduse seaduse (edaspidi nimetatud KOKS) § 22 lõike 1 punkti 7 kohaselt on volikogu pädevuses valla või linna arengukava ja eelarvestrateegia vastuvõtmine ning muutmine.

Seaduse § 37 lõike 1 kohaselt peab vallal ja linnal olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele. Vastavalt sama paragrahvi lõikele 2 koostatakse arengukava valla või linna kohta ja selles esitatakse vähemalt:

1) majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused;

2) probleemide ja võimaluste hetkeolukorra analüüs tegevusvaldkondade lõikes;

3)tegevusvaldkondade strateegilised eesmärgid koos taotletava mõjuga arengukava perioodi lõpuni;

4)strateegiliste eesmärkide täitmiseks vajalikud tegevused arengukava perioodi lõpuni.

Seaduse § 372 lõike 3 kohaselt peavad arengukava ja eelarvestrateegia hõlmama iga aasta 15. oktoobri seisuga vähemalt nelja eelseisvat eelarveaastat.

Viljandi linna arengukava ja eelarvestrateegia koostamise, muutmise, menetlemise ja kinnitamise korra (edaspidi nimetatud kord) § 3 lõike 1 ja § 9 lõike 1 kohaselt algatab volikogu arengukava ja eelarvestrateegia koostamise Viljandi linnavalitsuse ettepanekul või oma algatusel. Korra § 3 lõike 2 alusel moodustab volikogu arengukava koostamiseks komisjoni.

Korra § 3 lõige 5 määrab arengukavas sisalduvad osad:

1) Viljandi linna visioon, mis näitab millise olukorrani soovitakse arengukava perioodi lõpuks jõuda;

2) hetkeolukorra analüüs - esitatakse arengueelduste analüüs ja praegune valmisolek arengukava eesmärkide saavutamiseks;

3) strateegilised eesmärgid - eesmärgid valdkonniti, jõudmaks soovitud tulemuseni. Eesmärkide juures on oluline välja tuua konkreetsed mõõdikud, mille abil hinnata eesmärgi täitmise kvantitatiivseid ja kvalitatiivseid tulemusi. Tulemused peavad näitama, kas ja millisel määral eesmärgid on saavutatud;

4) tegevuskava kus esitatakse tegevused, mida on vaja teha püstitatud eesmärkide saavutamiseks kogu arengukava perioodi lõpuni.

Vastavalt KOKS-i § 47 lõikele 1 võib volikogu moodustada nii alatisi kui ka ajutisi komisjone. Viljandi linna põhimääruse § 11 lõike 1 kohaselt moodustab linnavolikogu kohaliku elu küsimuste arutamiseks alatisi ja ajutisi komisjone. Komisjoni tegevusvaldkond, ajutise komisjoni korral tegutsemise tähtaeg ja ülesanded, määratakse ära komisjoni moodustamise otsuses.

3. Sisu

Käesoleval ajal kehtivad Viljandi linna arengustrateegia 2030+ ja Viljandi linna arengukava aastateks 2020-2025 ning Viljandi linna eelarvestrateegia aastateks 2020-2025. Need on aluseks linna eri valdkondade arengu integreerimisele ja koordineerimisele. Arengukava ja eelarvestrateegia ülevaatamine toimus 2020. aastal.

Eelnõu sisuks on algatada Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 (edaspidi nimetatud arengudokumendid) koostamine ning moodustada juhtrühmana ajutine komisjon arengudokumentide koostamise juhtimiseks ja korraldamiseks.

Ajutise komisjoni tegutsemise tähtpäev on 31.12.2022.

Ajutise komisjoni ülesandeks on:

1) suunata ja juhtida arengudokumentide koostamise protsessi;

2) koostada koostöös Viljandi Linnavolikogu komisjonide, Viljandi Linnavolikogu saadikurühmade, Viljandi Linnavalitsuse, Viljandi linna asutuste, äriühingute, mittetulundusühingute ja sihtasutuste ning vajalike kaasatavate ekspertide ja huvirühmadega arengudokumentide eelnõud;

3) viia koos Viljandi Linnavalitsusega läbi eelnõude avalikustamine ja avalik arutelu;

4) esitada koos Viljandi Linnavalitsusega arengudokumentide eelnõud Viljandi Linnavolikogule kinnitamiseks.

4. Kulu või tulu suurus linnale

Olulist kulu ja tulu käesoleva otsuse vastuvõtmisega linnale ja linnaeelarvele ei kaasne. Kulud on seotud arengudokumentide koostamise protsessi läbiviimisega.

(allkirjastatud digitaalselt)

Reet Alev

linnaarengu peaspetsialist